Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 576/13/8802	Košice I, 16.12.2013
EEČ : 2-63-17-2013

U Z N E S E N I E

Trestná vec:	obvinená XXXXX 
Prečin:	

Rozhodol: 	prokurátor Okresnej prokuratúry Košice I
Podľa § 214 odsek 1 Trestného poriadku postupujem vec trestného stíhania obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obvodnému úradu XXXXX  

dňa 15.08.2013 v čase okolo 16.30 hodine v Košiciach na ulici Staničné námestie v areáli spoločnosti Eurobus, poškodila tam postavený reklamný bilbord a rozmeroch 5,1 x 2,4 metre, a to tým spôsobom, že do predmetného bilbordu nohami kopala a rukami tak isto trhala časti tohto reklamného bilbordu, čím predmetný reklamný bilbord poškodila v jeho pravom dolnom rohu, čím takto svojím konaním pre spoločnosť Akzent Media spol. s.r.o. so sídlom ul. Ivanská cesta č. 2D, XXXXX, spôsobila škodu spolu vo výške 208,78,-€.

pretože výsledky vyšetrovania preukazujú, že nejde o trestný čin, ale ide o skutok, ktorý by mohol byť priestupkom
Odôvodnenie:
Uznesením policajného orgánu  Obvodného oddelenia PZ XXXXX - Staré mesto,   sp. zn. ČVS:ORP-3530/SM-KE-2013 zo dňa 23.09.2013 bolo začaté trestné stíhanie a vznesené obvinenie XXXXX pre prečin poškodzovania cudzej veci  podľa § 245 ods. 1 Trestného zákona, na tom skutkovom základe, že dňa 15.08.2013 v čase okolo 16.30 hodine v Košiciach na ulici Staničné námestie v areáli spoločnosti Eurobus, poškodila tam postavený reklamný bilbord a rozmeroch 5,1 x 2,4 metre, a to tým spôsobom, že do predmetného bilbordu nohami kopala a rukami tak isto trhala časti tohto reklamného bilbordu, čím predmetný reklamný bilbord poškodila v jeho pravom dolnom rohu, čím takto svojím konaním pre spoločnosť Akzent Media spol. s.r.o. so sídlom ul. Ivanská cesta č. 2D, XXXXX, spôsobila škodu spolu vo výške 208,78,-€.
Dnešného dňa predložil vyšetrovateľ Okresného riaditeľstva PZ, Obdor kriminálnej polície na tunajšiu prokuratúru návrh na postúpenie veci vedenej proti obv. XXXXX, Obvodnému úradu v Košiciach.
Prečinu poškodzovania cudzej veci podľa § 245 ods. 1 Trestného zákona sa dopustí ten, kto zničí, poškodí alebo urobí neupotrebiľnou cudziu vec a spôsobí tak na cudzom majetku malú škodu.
Zo spisového materiálu vyplýva, že v prípravnom konaní bola vypočutá obv. XXXXX, ktorá uviedla, že uznesenie o jej trestnom stíhaní sa zakladá na pravde. Ona dňa 15.08.2013 v poobedňajších hodinách na Staničnom námestí v Košiciach poškodila reklamný bilbord preto, lebo jej zavadzal, od rána pila alkohol, vypila asi dve deci pálenky. Potom prišli policajti a vzali ju so sebou. Svoje konanie ľutuje, nemala to urobiť a viac sa to nestane.
Policajný orgán tiež obstaral odborné vyjadrenie z odboru bytové zariadenie, nábytok a bytové textílie, kože a kožušiny z ktorého vyplýva, že poškodením reklamného zariadenia vznikla škoda vo výške 208,78,-€.
Podľa § 214 ods. 1 Trestného poriadku prokurátor postúpi vec inému orgánu, ak výsledky vyšetrovania ukazujú, že nejde o trestný čin, ale ide o skutok, ktorý by mohol byť priestupkom.
Vzhľadom na uvedené skutočnosti a vzhľadom na to, že k naplneniu skutkovej podstaty prečinu poškodzovania cudzej veci v zmysle § 245 ods. 1 Trestného zákona sa vyžaduje spôsobenie malej škody, teda škody prevyšujúcej sumu 266,-€, nejde o trestný čin, ale ide o skutok, ktorý by mohol byť priestupkom.
Preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Stanko
prokurátor